钦定古今图书集成/明伦汇编/氏族典/第509卷 > 《凌迪知万姓统谱》 > 曲珍
## 钦定古今图书集成/明伦汇编/氏族典/第509卷 > 《凌迪知万姓统谱》 > 曲珍

按《宋史曲珍传》：“珍字君玉，宝元、康定间，夏人数入寇，
珍纠集族党御之，敌不敢犯。珍好驰马试剑，尝出塞
游猎，猝遇夏人，驰击大呼，众披靡，得出。从温润城古
渭，与羌战，先登陷陈，为绥德城监押，有功洮西，迁内
殿崇班，擢鄜延钤辖，进副总管。从种谔攻金汤、永平
川，斩二千级，累迁怀州防御使。元祐初，为环庆副总”
管。夏人寇泾原，珍破之，进东上阁门使、忠州防御使。
卒，年五十九。珍善抚士卒，得其死力，虽不知书，而忠
朴好义，本于天性。